Attention Attention

Attention Attention (במקור נכתב באותיות גדולות: ATTENTION ATTENTION, בתרגום חופשי לעברית: היזהרו, היזהרו או שימו לב, שימו לב) הוא אלבום האולפן השישי של להקת הרוק האמריקאית שיינדאון. האלבום יצא לאור ב-4 במאי 2018. מדובר באלבום קונספט, המתאר התגברות של אדם על שליליות ובעיות נלוות במטרה להיוולד שנית כאדם חדש. הסינגל הראשון מתוכו, "Devil", יצא ב-7 במרץ 2018. הסינגל השיווקי הראשון מתוכו, "The Human Radio" יצא ב-6 באפריל. הסינגל השני, "Get Up", יצא ב-8 באוגוסט, והשלישי, "Monsters" ב-1 במרץ 2019. סינגל הנושא של האלבום, "Attention Attention", יצא ב-24 בספטמבר 2019. כל הסינגלים שיצאו הגיעו למקום הראשון במצעד הבילבורד האמריקאי לרוק מיינסטרימי. בחודש נובמבר 2021 הכריז איגוד תעשיית ההקלטות האמריקאי על האלבום כאלבום זהב, לאחר שבארצות הברית נמכרו חצי מיליון עותקים מהאלבום. הלהקה החלה לעבוד על האלבום בסוף 2016, עם סיום מסע ההופעות של האלבום Threat to Survival. בפברואר 2017 הודיע הסולן ברנט סמית שהם החלו לעבוד על אלבום האולפן השישי שלהם. אריק בס עבד על כתיבתם של 22 קטעי מוזיקה נפרדים במהלך מסע ההופעות, בנפרד מיתר חברי הלהקה שרצו להתרכז במסע ההופעות. בס הציג את החומרים לסמית, שלא היה בטוח כיצד ישולבו באלבום העתידי, אך התרשם מהם מאוד, וציין שהחומרים מתאימים לבניית אלבום קונספט, שיהיה הראשון ללהקה. הלהקה הצטרפה למסע ההופעות של איירון מיידן באירופה בחודשים אפריל-מאי, והחלה להקליט את האלבום מיד לאחר מכן. כשהלהקה שבה לעבוד על האלבום, הוחלט שרק אחד מ-22 השירים שכתב בס ישמש באלבום, אך העבודה על יתר השירים גרמה להם לרצות להמשיך ולעבוד על הרעיון של אלבום קונספט, אך עם שירים אחרים. בינואר 2018 עדכן מאיירס שהלהקה סיימה להקליט את האלבום ושבס עובד על סיום תהליך ההפקה והמיקס של האלבום. האלבום תואר כשייך לסוגת ההארד רוק, הפופ רוק, רוק אלטרנטיבי, וארנה רוק עם אלמנטים של מוזיקה אלקטרונית. הסאונד של האלבום הושווה ללהקות כמו אימג'ן דרגונס, Awolnation ו-X Ambassadors. האלבום הוא אלבום קונספט המתאר אדם שנמצא במצב נפשי ורגשי שלילי, ובמהלך 14 שירים מתמודד עם בעיות שונות, עד שבסיום האלבום הוא אדם אחר לגמרי. סמית תיאר את התקדמות האלבום: "בתחילת האלבום אתה חש את העוצמה ואת האמירות הקיצוניות שנאמרות, אך ככל שהתקליט מתקדם, אתה חש שמושא האלבום והאלבום מתחילים להשתנות, מתחילים לקבל את בטחונם העצמי בחזרה, ומתחילים להבין מה מתרחש סביבם, מאחר שהם נאלצים להתמודד עם רגשות שמעולם לא התמודדו איתם קודם לכן. אנחנו קוראים לזה לחפור בעפר בצורה מנטאלית. האדם הזה צריך לשטוף הכל החוצה. על מנת להיות מסוגל לצאת מהחדר הזה, לקום מהכיסא הזה ולצאת בחזרה אל העולם, הוא צריך לאמן את עצמו מנטאלית. הוא צריך להכיר בכך שלא הכל יהיה תמיד נהדר. לא תמיד הדברים יתנהלו באופן שבו הוא רוצה." מאיירס ציין שהאלבום כבד יותר מ-Threat to Survival. הלהקה תכננה לסיים את האלבום בסוף 2017 ולהוציא את הסינגל הראשון מתוכו בינואר 2018, ואת האלבום כולו באפריל. התוכניות נדחו וב-7 במרץ 2018 יצא הסינגל הראשון, "Devil", ונחשף שמו של האלבום, כמו גם תאריך היציאה שלו, 4 במאי. הלהקה הכריזה שלכל אחד משירי האלבום יתלווה וידאו, ושפרויקט הווידאו ינוהל על ידי ביל יוקיך, העורך הראשי בסרט של HBO שליווה את האלבום Lemonade של ביונסה. הלהקה יצאה במקביל לסיבוב הופעות משותף עם גודסמאק כחלק ממסע ההופעות "Ticket to Rock" של לייב ניישן, כדי לקדם את האלבום המתקרב . ב-5 באפריל יצא השיר השני, "The Human Radio", שיצא כסינגל שיווקי בליווי וידאו קליפ. ב-8 באוגוסט יצא השיר "Get Up" כסינגל שני, גם הוא בליווי וידאו קליפ. הסינגל השלישי, "Monsters" והווידאו קליפ הנלווה יצאו ב-1 במרץ, ובהמשך יצא גם קליפ אנימציה. ב-24 בספטמבר 2019 יצאו השיר והקליפ של הסינגל הרביעי, "Attention Attention". כל הארבעה הגיעו למקומות הראשונים של מצעדי הרוק, והלהקה תכננה להשיק קליפים לכל שירי האלבום. הלהקה הוציאה סרט המבוסס על האלבום. הסרט בוים על ידי ביל יוקיך ויצא ב-3 בספטמבר 2021. האלבום זכה לביקורות חיוביות בעיקרן מצד מבקרי המוזיקה. באתר "Metacritic" שמשקלל ביקורות שונות לציון אחיד הוא מחזיק בציון ממוצע של 75 מתוך 100, מה שמעיד על "ביקורות חיוביות בעיקרן", בהתבסס על ארבע ביקורות. האתר "AllMusic" תיאר את האלבום כ"כזה שנעשה ביד אומן מומחה" ושמצליח לשמור על רמת אמרגיה גבוהה לכל אורך 14 רצועות של "כוח עם הזרקת דלק", וסיכם שמדובר בחוויה "מהנה ויוצרת מעורבות" שמשמרת את כוחה של הלהקה. מארק סטונמן מ"Altwire" כתב ש"האלבום הוא צעד קליל למעלה מהאלבומים הקודמים של הלהקה ומציע חוויית שמיעה מהנה ומתגמלת; אין בו שום דבר מהפכני או פורץ גבולות, אבל הוא גם לא אמור היה להיות כזה". ג'סיקה הוקינס מהאתר "Distorted Sound" ציינה ש"שיינדאון הוציאה את אלבומה הטוב ביותר עד היום". הוקינס כינתה את האלבום "יוצא מן הכלל, גולמי וחזק עם מעט מאוד חסרונות קטנים". ג'ושוע ליפ מהאתר "Salute" כתב ש"התחושה הכללית של האלבום עדיין מרגישה כמו פוסט גראנג' מאמצע-סוף שנות ה-2000. עוד ציין ליפ שבמקום למחזר את הסאונד הישן שלהם, שיינדאון מצליחה להשתמש בסאונד שלה כדי לדחוף את המסר של האלבום אפילו רחוק יותר". צוות האתר "Sputnikmusic" כתב שהאלבום הוא המשך אמיתי לאלבום The Sound of Madness מ-2008, וציין שבאלבום Amaryllis מ-2012, ועוד יותר ב-Threat to Survival מ-2015 שבהם קולו של סמית לא נוצל מספיק, היה לא במקום ועבר השטחה. בניגוד אליהם, Attention Attention שם דגש על הנטיות הרוקיסטיות האגרסיביות של שיינדאון ומחזיר את סמית לאזור הנוחות שלו באופן שלא קרה מאז The Sound of Madness. שני האלבומים מצליחים לאזן את השורשים של הלהקה הנטועים ברוק דרומי, עם הרגישות שלהם לפופ מדבק. מאט מילס מ-"Metal Hammer" נתן ביקורת חיובית פחות וקרא לשירים כמו "Black Soul" ו-"Kill Your Conscience" "שירים מעודדים שגורמים לגרד את הראש בתמיהה". מילס אהב יותר שירים כמו "Devil", "Evolve" ו-"Brilliant" ואמר שהאיכות ההמנונית שלהם והאנרגיה הקופצנית שלהם ידליקו את הקהל בהופעות חיות. האתר "Music Existence" כתב ש"מדובר בקונספט מעניין לחקור באלבום, וכזה שרבים מהמאזינים יזדהו איתו". ב-"Rock 'N' Load" החמיאו להפקה וציינו שהיא תגרום למאזין להנות מכל ניואנס. המגזין "Classic Rock" נתן לאלבום ביקורת חיובית ואמר שהוא חזק וכועס יותר מהאלבומים הקודמים של הלהקה. המגזין "Kerrang!" נתן ביקורת חיובית פחות ואמר שישנן כמה רצועות ש"ראוי היה להשאיר בצד הדרך", אך שיבח את "השירה העוצמתית ואת הלחנים הרועמים ומרווי הצימאון". השירים נכתבו על ידי ברנט סמית ואריק בס, למעט במקרים שבהם צוין אחרת. שמות כל השירים הופיעו על גבי האלבום באותיות גדולות (Capitals) למעט השיר "Special" ששמו נכתב כולו באותיות קטנות. גרסת וולמארט שווקה דיגיטלית כקובץ להורדה, אך בגרסת ה-CD היפנית הופיעו הרצועות הנוספות. שיינדאון ברנט סמית – סולן זאק מאיירס – גיטרה, קולות רקע, פסנתר אריק בס – בס, קולות רקע, גיטרה אקוסטית ברי קרץ' – תופים צוות נוסף אריק בס – הפקה, מיקס אודיו, הנדסת קול דאג מקקין – הנדסה אריק ריקרט – הנדסה מייק פזאנו – טכנאי תופים הווגי ג' דונאיס – טכנאי גיטרות טד ג'נסן – מאסטרינג מידע על האלבום Attention Attention באתר MusicBrainz מידע על האלבום Attention Attention באתר AllMusic GOLD & PLATINUM, RIAA "Shinedown Announces New Album 'Attention Attention,' Releases Single 'DEVIL': Video Premiere". Billboard. 7 במרץ 2018. {{cite web}}: (עזרה) Divita, Joe (9 בפברואר 2017). "Shinedown Have Potential Concept Album in the Works". Loudwire. {{cite web}}: (עזרה) "SHINEDOWN Is Working On Possible Concept Album, Says BRENT SMITH". Blabbermouth.net. 8 בפברואר 2017. {{cite web}}: (עזרה) Petro, Larry (13 באפריל 2017). "IRON MAIDEN Set To Hit The Stages On The European The Book Of Souls 2017 Tour". KNAC. {{cite web}}: (עזרה) "Shinedown Completes Recording New Album: 'It's Heavier Than 'Threat To Survival',' Says ZACH MYERS". Blabbermouth.net. 7 בינואר 2018. {{cite web}}: (עזרה) Erickson, Anne (23 באפריל 2018). "Shinedown Crafts Heavy, Hopeful Rock On 'Attention Attention' – Review". Audio Ink Radio. {{cite web}}: (עזרה) Derby, Wes (28 באפריל 2018). "Album Review: Shinedown – Attention Attention". Metalnation. {{cite web}}: (עזרה) "Top 30 Best Hard Rock Albums of 2018". Loudwire. 26 בנובמבר 2018. {{cite web}}: (עזרה) "Shinedown – 'Attention Attention' Album Review". Sonic Abuse. 13 במאי 2018. אורכב מ-המקור ב-21 ביולי 2018. {{cite web}}: (עזרה) "Shinedown –Attention Attention". Rock Sins. 3 במאי 2018. {{cite web}}: (עזרה) "Shineown – Attention Attention (Album Review)". Cryptic Rock. 30 באפריל 2018. {{cite web}}: (עזרה) Yeung, Neil. "Shinedown Attention Attention". AllMusic. "Watch the video for Devil, the new single from Shinedown". Team Rock. 7 במרץ 2018. {{cite web}}: (עזרה) "Shinedown + Godsmack to Co-Headline 2018 Summer Tour". Loudwire. "Video Premiere: Shinedown's 'The Human Radio'". Blabbermouth.net. 6 באפריל 2018. {{cite web}}: (עזרה) "Shinedown Explore Themes of Depression + Grief With 'Get Up' Video". Loudwire. 8 באוגוסט 2018. {{cite web}}: (עזרה) "Shinedown Releases Animated Music Video for 'Monsters'". Z93 | WKQZ-FM. 3 ביולי 2019. {{cite web}}: (עזרה) "Shinedown To Film Videos For All Songs On 'Attention Attention'". Blabbermouth.net. 2 ביולי 2019. {{cite web}}: (עזרה) Childers, Chad (20 ביולי 2021). "Shinedown's Cinematic 'Attention Attention' Film Heads to VOD". Loudwire. {{cite web}}: (עזרה) "'Attention Attention' on Metacritic". Metacritic. Yeung, Neil. "Shinedown Attention Attention". AllMusic. Stoneman, Mark (2 במאי 2018). "Album Review Shinedown – Attention Attention". {{cite web}}: (עזרה) Rating deleted since original post Wilding, Philip (4 במאי 2018). "Shinedown - Attention Attention album review". {{cite web}}: (עזרה) Howkins, Jessica (3 במאי 2018). "Album Review: Attention Attention - Shinedown". {{cite web}}: (עזרה) Mills, Matt (2 במאי 2018). "Shinedown – Attention Attention album reviewed". {{cite web}}: (עזרה) Sanders, Naomi (27 באפריל 2018). "Album Review: Shinedown – Attention Attention". {{cite web}}: (עזרה) "Shinedown – 'Attention Attention' – Album Review". 26 באפריל 2018. אורכב מ-המקור ב-15 באוגוסט 2018. {{cite web}}: (עזרה) Leep, Joshua (4 במאי 2018). "Review: Shinedown is about to get heavy on 'Attention Attention'". אורכב מ-המקור ב-28 ביולי 2018. {{cite web}}: (עזרה) "Shinedown Attention Attention". Sputnikmusic. Leep, Joshua (4 במאי 2018). "Review: Shinedown is about to get heavy on 'Attention Attention'". אורכב מ-המקור ב-28 ביולי 2018. {{cite web}}: (עזרה) "Shinedown Attention Attention". Sputnikmusic. Mills, Matt (2 במאי 2018). "Shinedown – Attention Attention album reviewed". {{cite web}}: (עזרה) Sanders, Naomi (27 באפריל 2018). "Album Review: Shinedown – Attention Attention". {{cite web}}: (עזרה) Wilding, Philip (4 במאי 2018). "Shinedown - Attention Attention album review". {{cite web}}: (עזרה) "Attention Attention - Review". Kerrang!: 55. 10 במאי 2018 – via Wasted Talent Ltd. {{cite journal}}: (עזרה) (מקור לא נבדק באופן ישיר)